**JAVNI POZIV**

**za dodjelu podrške investicijama u primarnoj biljnoj proizvodnji za 2023. godinu**

**Komponenta IV- povrtarska proizvodnja**

Ministarstvo poljoprivrede, šumarstva i vodoprivrede, u skladu sa Agrobudžetom za 2023. godinu i budžetskom linijom 2.1.3 – Podrška investicijama u primarnoj biljnoj proizvodnji objavljuje Javni poziv za dodjelu podrške u povrtarskoj proizvodnji -komponenta IV za 2023. godinu.

Ovim javnim pozivom utvrđuju se uslovi, kriterijumi i način prijavljivanja za korišćenje podsticajnih sredstava.

**DEFINICIJA KORISNIKA SREDSTAVA PODRŠKE**

Korisnici sredstava podrške, po ovom Javnom pozivu, su poljoprivredna gazdinstva, upisana do trenutka podnošenja Zahtjeva za dodjelu podrške, u:

* Registar poljoprivrednih gazdinstava, u skladu sa Zakonom o poljoprivredi i ruralnom razvoju („Službeni list CG“, br. 34/14, 1/15, 30/17, 51/17 i 59/21) i Pravilnikom o obliku i načinu vođenja registra subjekata i registra poljoprivrednih gazdinstava („Službeni list CG“, broj 16/14 i 37/18), koje vodi Ministarstvo poljoprivrede, šumarstva i vodoprivrede,

i u registre koje vodi Uprava za bezbjednost hrane, veterinu i fitosanitarne poslove:

* Registar primarnih proizvođača hrane biljnog porijekla u skladu sa Zakonom o bezbjednosti hrane („Službeni list CG“, broj 57/15), ili u
* Registar proizvođača sjemenskog materijala poljoprivrednog bilja u skladu sa Zakonom o sjemenskom materijalu poljoprivrednog bilja („Službeni list RCG” br. 28/06 i „Službeni list CG” br. 61/11 i 48/15), ili u
* Registar proizvođača sadnog materijala u skladu sa Zakonom o sadnom materijalu („Službeni list RCG” br. 28/06 i „Službeni list CG”, br. 61/11 i 48/15).

Ukoliko su podnosioci zahtjeva u statusu pravnih lica, neophodno je da im je primarna djelatnost iz Sektora A: poljoprivreda, šumarstvo i ribarstvo, u skladu sa Zakonom o klasifikaciji djelatnosti („Službeni list CG“, broj 18/11).

**PRIHVATLJIVE INVESTICIJE**

* investicije u plasteničku proizvodnju: nabavka konstrukcije, folija/najlona, sistema za navodnjavanje i sistema za orošavanje, mreža za zasjenu, agrotekstila i agrila;
* uspostavljanje sistema za navodnjavanje za proizvodnju povrća na otvorenom polju;
* nabavka sertifikovanog sjemenskog/sadnog materijala povrtarskih kultura za proizvodnju povrća u proljećno-ljetnjem periodu;
* nabavka sertifikovanog sadnog materijala (rasada) povrtarskih kultura za jesenju sadnju;

**I Investicije za koje je potrebno odobravanje projekta:**

* nabavka konstrukcije za podizanje jednobrodnih plastenika sa najlonom /folijom debljine minimum 200 µm (mikrona) minimalne površine od 250m2.

**II Investicije za koje nije potrebno odobravanje projekta:**

* nabavka sertifikovanog sjemenskog i/ili sadnog materijala (rasada) povrća za proizvodnju povrća u proljećno-ljetnjem periodu ili za jesenju sjetvu/sadnju, od proizvođača upisanih u Registar proizvođača sjemenskog materijala poljoprivrednog bilja ili Registar proizvođača sadnog materijala i dobavljača upisanih u relevantne registre;
* nabavka mreža za zasjenu;
* nabavka agrotekstila (agrila);
* nabavka najlona/folije debljine minimum 200 µm (mikrona);
* sistema za navodnjavanje, uključujući elektropumpe, crijeva, prskalice, crijeva za sistem kap po kap;
* sistema za orošavanje za plasteničku proizvodnju: dovodna crijeva, crijeva sa mikrodžetovima, kao i mreža za orošavanje.

**OPŠTI KRITERIJUMI PRIHVATLJIVOSTI:**

Kako bi zahtjev podnosioca za dodjelu podrške bio prihvatljiv, moraju se ispuniti sledeći kriterijumi:

* sadni/sjemenski materijal mora pratiti Sertifikat o priznavanju:
	+ - sjemenskih usjeva;
		- sadnog materijala (rasada);
* uvezeni sadni i/ili sjemenski materijal koji je upotrijebljen u proizvodnji mora da bude uvezen od strane uvoznika koji je upisan u Registar uvoznika sadnog materijala i/ili Registar uvoznika sjemenskog materijala poljoprivrednog bilja, koji vodi Uprava za bezbjednost hrane, veterinu i fitosanitarne poslove;
* nabavka sadnog materijala (rasada) moguća je jedino od dobavljača koji je upisan u Registar za promet sadnog materijala na malo i/ili Registar za promet sadnog materijala na veliko, i/ili Registar proizvođača sadnog materijala i/ili Registar proizvođača sjemenskog materijala poljoprivrednog bilja koji vodi Uprava za bezbjednost hrane, veterinu i fitosanitarne poslove;
* nabavka sjemenskog materijala poljoprivrednog bilja moguća je jedino od dobavljača koji je upisan u Registar za promet sjemenskog materijala poljoprivrednog bilja na malo i/ili Registar za promet sjemenskog materijala poljoprivrednog bilja na veliko, i/ili Registar proizvođača sjemenskog materijala poljoprivrednog bilja koji vodi Uprava za bezbjednost hrane, veterinu i fitosanitarne poslove;
* nabavka čeličnih cijevi za konstrukciju i podkonstrukciju plastenika minimalne površine od 250m2 i folije za plastenik (maksimalno 450m2) debljine minimum 200 µm (mikrona);
* za podršku su prihvatlji isključivo originalni dokazi o nabavci sadnog/sjemenskog materijala i/ili nabavci folije (fiskalizovani račun o prometu robe);
* sistem za navodnjavanje u novopostavljenom plasteniku minimalne površine 250 m2;
* sistem za orošavanje u novopostavljenom plasteniku minimalne površine 250 m2;
* sistem za navodnjavanje na otvorenom polju sa minimalnom površinom 0.5 ha.

**SPECIFIČNI KRITERIJUMI PRIHVATLJIVOSTI**

Kako bi zahtjev podnosioca za dodjelu podrške bio prihvatljiv moraju se ispuniti sledeći kriterijumi:

* proizvodnja povrća mora da bude zasnovana na površini od **minimalno 0,5 ha** na otvorenom polju u skladu sa savremenim principima uzgoja. Ukoliko se sabiraju površine od dvije ili više parcela, svaka od njih mora biti **najmanje 0,1 ha**;
* proizvodnja povrća mora da bude zasnovana na površini od **minimalno 0,05 ha** u zaštićenom prostoru (mogu se sabirati različite kulture na istoj parceli da bi se zadovoljio kriterijum minimalne površine);
* proizvodnja rasada povrća mora da bude zasnovana na površini od **minimalno 0,03 ha** u zaštićenom prostoru;
* nabavka folije za plastenike jednom u periodu od (3) tri godine, moguća je jedino ukoliko je plastenik upisan u Registar poljoprivrednih gazdinstava s tim što je maksimalno dozvoljena prihvatljiva površina folije za podršku 1,8 puta veća od površine plastenika, a minimalna površina plastenika mora biti 250 m2;
* nabavka folije u novopostavljenim plastenicima minimalne površine od 250m2;
* nabavka mreža za zasjenu u novopostavljenim plastenicima minimalne površine od 250 m2;
* nabavka agrotekstila (agrila) u novopostavljenim plastenicima minimalne površine od 250m2;
* investicija se mora započeti i realizovati u 2023. godini, a za nabavku sjemena i sadnog materijala prihvatljiva je i investicija započeta u decembru 2022. godine;
* plastenik za koji je odobrena podrška prije isplate mora biti upisan u Registar poljoprivrednih gazdinstava.

**VISINA PODRŠKE**

* Maksimalno prihvatljiva investicija iznosi 10.000€ uz osnovnu budžetsku podršku do 60% vrijednosti prihvatljive investicije, odnosno do 6.000€.
* Pored iznosa podrške od 60% još dodatnih 10%, odnosno ukupno 70% za poljoprivredne proizvođače upisane u Registar subjekata u organskoj proizvodnji, zaključno sa 31. decembrom 2022. godine.
* Izuzetno od navedenog, podrška iznosi do 30% vrijednosti prihvatljive investicije za nabavku sjemena, odnosno do 50% za nabavku rasada iz domaće proizvodnje.
* Dodatnih 10% ostvaruju žene nosioci poljoprivrednog gazdinstva.

Minimalno prihvatljiva vrijednost investicije je 500,00 €;

U okviru ovog Javnog poziva podrška se obračunava u odnosu na prihvatljive (referentne) cijene koja je sastavni dio Javnog poziva i to:

* 0,50 €/m2 folije,
* 0,15 €/m2 mreže ;
* 0,10 €/m2 agrotekstila (agrila) ;

Za podršku sadnog materijala - rasada podrška se obračunava na osnovu referentnih cijena rasada prikazanih u tabeli:

 **TABELA REFERENTNIH CIJENA RASADA**

|  |  |  |  |
| --- | --- | --- | --- |
| **Povrtarska kultura** | **Cijena (€/kom)** | **Povrtarska kultura** | **Cijena (€/kom)** |
| paprika |  0,37 | lubenica kalemljena |  0,50 |
| paradajz |  0,40 | lubenica nekalemljena |  0,38 |
| patlidžan |  0,37 | dinja kalemljena |  0,45 |
| krastavac kalemljeni |  0,45 | dinja nekalemljena |  0,37 |
| krastavac nekalemljeni |  0,37 | kupus rani |  0,10 |
| tikvice |  0,37 | kupus kasni |  0,08 |
| salata |  0,07 | blitva |  0,07 |

**POTREBNA DOKUMENTACIJA UZ ZAHTJEV ZA DODJELU PODRŠKE ZA INVESTICIJE ZA KOJE NIJE POTREBNO ODOBRAVANJE PROJEKTA:**

* Popunjen zahtjev za dodjelu podrške investicijama za povrtarsku proizvodnju za 2023. godinu– OBRAZAC 1;
* Fotokopija lične karte podnosioca zahtjeva;
* Ukoliko je podnosilac zahtjeva pravno lice, dokaz iz CRPS-a (rješenje o registraciji) kojim se potvrđuje da je djelatnost pravnog lica iz Sektora A: Poljoprivreda, šumarstvo i ribarstvo po Zakonu o klasifikaciji djelatnosti („Službeni list CG“ broj 18/11);
* Dokazi da je investicija realizovana (plaćena od strane podnosioca zahtjeva), a to su:
* Originalna faktura na ime podnosioca zahtjeva i/ili
* Fiskalni račun sa otpremnicom;
* Uplatnica i ovjereni izvod iz banke u slučaju plaćanja preko transakcionog računa,
* U slučaju inostranog plaćanja, dokaz o izmirenim obavezama prema Upravi carina Crne Gore – ovjeren virman (uplatnica) i ovjeren swift od strane banke o prenosu sredstava dobavljaču kao i JCI (jedinstvena carinska isprava);
* Fotokopija žiro računa;
* Fotokopija garancije za kupljenu opremu je obavezna za svaki predmet nabavke koji podliježe garanciji, dokazi o plaćanju (računi, fakture) kroz za nabavku sertifikovanog sjemenskog i/ili sadnog materijala (rasada) povrća za proizvodnju povrća u proljećno-ljetnjem periodu moraju biti izdati u 2023. godini ili decembru 2022. godine.

**POTREBNA DOKUMENTACIJA ZA INVESTICIJE ZA KOJE JE POTREBNO ODOBRAVANJE PROJEKTA**

* Popunjen obrazac zahtjeva za odobravanje investicije za povrtarsku proizvodnju za 2023. godinu - OBRAZAC 2;
* predračun za nabavku čeličnih cijevi za konstrukciju i podkonstrukciju plastenika, sistema za navodnjavanje i sistema za orošavanje, folija i najlona.

**NAČIN PODNOŠENJA ZAHTJEVA ZA DODJELU PODRŠKE**

Obrazac zahtjeva za dodjelu podrške investicijama za povrtarsku proizvodnju za 2023. godinu(OBRAZAC 1) i Zahtjev za isplatu podrške u plasteničku proizvodnju za 2023. godinu(OBRAZAC 2) mogu se preuzeti sa internet stranice Ministarstva poljoprivrede, šumarstva i vodoprivrede ([www.gov.me/mpsv](http://www.gov.me/mpsv)), kancelarijama Direkcije za savjetodavne poslove u biljnoj proizvodnji i kancelarijama opštinskih poljoprivrednih službi.

Popunjen obrazac zahtjeva za dodjelu podrške povrtarskoj proizvodnji u 2023. godini, sa pratećom dokumentacijom dostaviti **isključivo** **preporučenom poštom** na sledeću adresu:

**MINISTARSTVO POLJOPRIVREDE, ŠUMARSTVA I VODOPRIVREDE**

**-Direktorat za plaćanja-**

Za dodjelu podrške investicijama u primarnoj biljnoj proizvodnji za 2023. godinu- komponenta IV povrtarska proizvodnja

 **Moskovska 101,**

 **81000 PODGORICA**

Informacije u vezi sa ovim javnim pozivom mogu se dobiti putem telefona: **020/672 006**

Trajanje Javnog poziva **(PODNOŠENJE ZAHTJEVA)** za:

* nabavka sertifikovanog sjemenskog i/ili sadnog materijala (rasada) povrća za proizvodnju povrća u proljećno-ljetnjem periodu je od **23. marta 2023.** do zatvaranja Javnog poziva a ne kasnije od **31. maja 2023.** godine**.**
* nabavka sertifikovanog sjemenskog i/ili sadnog materijala (rasada) povrća za proizvodnju povrća u jesenjem periodu je od **1. juna 2023.** do zatvaranja Javnog poziva a ne kasnije od **10. oktobra 2023.** godine.
* Za investicije koje se odnose na nabavku sistema za navodnjavanje i sistema za orošavanje zahtjev se podnosi do **31. maja 2023.godine.**
* za investicije za koje je potrebno predhodno ododbravanje projekta Javni poziv je otvoren od **23. marta 2023.** do zatvaranja Javnog poziva a ne kasnije od **31. maja 2023.** godine**.**

Javni poziv će se završiti prije **31. maja 2023.** godine odnosno **10. oktobra 2023.** godineukoliko se utroše sva sredstva predviđena mjerom 2.1.3. Agrobudžeta-za dodjelu podrške investicijama u primarnoj biljnoj proizvodnji za 2023. godine Komponenta IV - povrtarska proizvodnja.

 U slučaju da se predviđena sredstva utroše prije **31. maja 2023.** godine odnosno **10. oktobra 2023** godine, Ministarstvo će obavijestiti javnost o završetku Javnog poziva, na način što će obavještenje biti objavljeno na internet stranici Ministarstva poljoprivrede, šumarstva i vodoprivrede i u jednom štampanom mediju.

Obrada i odobravanje primljenih Zahtjeva će se vršiti u toku trajanja javnog poziva.

**PROCEDURA REALIZACIJE ZA INVESTICIJE ZA KOJE NIJE POTREBNO ODOBRAVANJE INVESTICIJE**

* Nosilac poljoprivrednog gazdinstva se obraća Ministarstvu zahtjevom za dodjelu podrške investicijama za povrtarsku proizvodnju za 2023. godinu (OBRAZAC 1);
* Operativno odgovorna osoba za mjeru u Ministarstvu, vrši administrativnu kontrolu primljenih zahtjeva i kontrolu po službenoj dužnosti u Upravi za bezbjednost hrane, veterinu i fitosanitarne poslove;
* Ukoliko se administrativnom kontrolom utvrdi da podnosilac Zahtjeva ne ispunjava kriterijume definisane Javnim pozivom, operativno odgovorna osoba u Ministarstvu će odbiti predmetni Zahtjev;
* Ukoliko je administrativnom kontrolom utvrđeno da je Zahtjev u skladu sa kriterijumima definisanim Javnim pozivom, isti se kontroliše terenski;
* Implementaciono odgovorna osoba za mjeru u Ministarstvu vrši terensku kontrolu realizovanih investicija i dostavlja izvještaj o kontroli realizovane investicije praćen foto dokumentacijom;
* Operativno odgovorna osoba za mjeru u Ministarstvu, na osnovu pozitivnog izvještaja o kontroli realizovane investicije, isplaćuje podršku na račun korisnika podrške.

**PROCEDURA REALIZACIJE ZA INVESTICIJE ZA KOJE JE POTREBNO ODOBRAVANJE INVESTICIJE**

* Nosilac poljoprivrednog gazdinstva se obraća MinistarstvuPopunjen zahtjev za dodjelu podrške investicijama za povrtarsku proizvodnju za 2023. godinu– (OBRAZAC 1) sa pratećom dokumentacijom;
* Ministarstvo vrši administrativnu i terensku kontrolu podnesenih zahtjeva prije odobravanja investicije nakon čega donosi rješenje o odobravanju ili odbijanju investicije;
* Podnosilac zahtjeva realizuje investiciju, koja može započeti tek nakon donošenja predmetnog Rješenja;
* Nakon završene investicije korisnik podnosi Ministarstvu Zahtjev za isplatu podrške u plasteničku proizvodnju za 2023. godinu(OBRAZAC 2) sa pratećom dokumentacijom;
* Direkcija za savjetodavne poslove u biljnoj proizvodnji vrši terensku kontrolu i dostavlja Ministarstvu izvještaj o realizovanosti investicije praćen fotodokumentacijom;
* Ministarstvo donosi rješenje o odobravanju podrške;
* Odobreni iznos podrške će biti isplaćen na žiro račun podnosioca zahtjeva.

**NAPOMENE**

* Podnosilac zahtjeva odgovara za tačnost podataka i dokumentacije za ostvarivanje prava na podršku;
* Ministarstvo poljoprivrede, šumarstva i vodoprivrede zadržava pravo da, prije isplate, izvrši provjeru realnosti i osnovanosti prikazanih troškova, kao i pokretanje finansijske provjere svih pristiglih računa kod nadležnih organa;
* Ukoliko se u postupku finansijske provjere realnosti i osnovanosti prikazanih troškova kod nadležnih organa, utvrdi da je korisnik sredstava na bilo koji način doveo u zabludu ili naveo na pogrešan zaključak odgovorne za dodjelu podrške, korisnik podrške shodno članu 33 Zakona o poljoprivredi i ruralnom razvoju (“Sl. list Crne Gore”, broj 56/09, 34/14, 1/15 , 51/17 i 59/21) dužan  je da vrati sredstva podrške koja su nenamjenski utrošena, uvećana za iznos zatezne kamate. Takođe korisnik sredstava podrške, u ovom slučaju, gubi pravo na svaki vid podrške u naredne dvije godine od dana donošenja pravosnažnog rješenja Ministarstva;
* Ministarstvo poljoprivrede, šumarstva i vodoprivrede može od podnosioca zahtjeva zatražiti dodatnu dokumentaciju u cilju utvrđivanja činjeničnog stanja;
* Podrška se može ostvariti isključivo uz priloženi dokaz da je predmetna nabavka plaćena;
* Prihvatljivi su isključivo originalni dokazi o plaćanju (računi);
* Podnosilac zahtjeva može, za vrijeme trajanja ovog Javnog poziva može konkurisati samo sa jednim zahtjevom;
* U slučaju da podnosilac zahtjeva ne dozvoli ili spriječi kontrolu, ili na bilo koji način utiče na nju podneseni zahtjev će biti odbijen;
* Nepotpuna i neblagovremeno podnijeta dokumentacija se neće razmatrati.